joelniklaus/EU_Wikipedias huggingface dataset:
Lankaköynnökset

Lankaköynnökset (Muehlenbeckia) on tatarkasvien (Polygonaceae) heimoon kuuluva kasvisuku. Sukuun kuuluu ainakin 12 lajia, joiden lisäksi monien sukuun kuvattujen lajien taksonominen asema on toistaiseksi epäselvä.

Lankaköynnöslajeja 
 Muehlenbeckia andina
 Muehlenbeckia australis
 Muehlenbeckia complexa – isolankaköynnös eli kietolankaköynnös eli lankaköynnös
 Muehlenbeckia fruticulosa
 Muehlenbeckia hastulata
 Muehlenbeckia nummularia
 Muehlenbeckia platyclados
 Muehlenbeckia sagittifolia – nuolilankaköynnös
 Muehlenbeckia tamnifolia
 Muehlenbeckia tiliifolia
 Muehlenbeckia urubambensis
 Muehlenbeckia volcanica

Lähteet

Aiheesta muualla 
 Laji.fi: Lankaköynnökset (Muehlenbeckia)
 ITIS: Muehlenbeckia 
 United States Department of Agriculture (USDA): Muehlenbeckia 
 Flora of North America: Muehlenbeckia 

Tatarkasvit
Mormonin uhri

Mormonin uhri (myös Mormoonin uhri, ) on vuonna 1911 valmistunut tanskalainen mykkäelokuva. August Blomin ohjaaman melodraaman pääosaa esittää Valdemar Psilander.

Juoni
Mormonipappi Larsson suostuttelee Ninan lähtemään mukanaan Utahiin, jossa hän aikoo tehdä hänestä jalkavaimonsa. Matkalla Nina muuttaa mielensä, mutta Larsson huumaa naisen ja salakuljettaa hänet Amerikkaan. Ninan veli Olaf ja sulhanen Sven Berg jäljittävät Ninan Salt Lake Cityyn, jossa he onnistuvat vapauttamaan hänet. Larsson saa surmansa omasta luodistaan.

Näyttelijät

Tuotanto ja vastaanotto
Nordisk Films Kompagnin tuottama Mormonin uhri kuuluu valkoista orjakauppaa käsittelevien ”eroottisten melodraamojen” sarjaan. Mormoniyhteisön herättämät epäluulot ja pelot olivat sopiva teema, jonka avulla elokuvan raflaava sisältö voitiin naamioida varoittavaksi esimerkiksi psyykeltään heikkoina pidetyille naisille. Mormonin uhri heijastaa myös yleisempää yhteiskunnan modernisaation herättämää epävarmuutta. Kokonaan Tanskassa kuvattu elokuva on yksityiskohdiltaan täysin epäuskottava, mutta tuolloin vielä tottumaton elokuvayleisö ei ilmeisesti kiinnittänyt huomiota sen puutteisiin.

Kansainväliselle yleisölle suunnattu Mormonin uhri oli suuri yleisömenestys varsinkin Britanniassa ja Yhdysvalloissa. Se aloitti mormonivastaisten elokuvien sarjan, jonka käyttövoimana olivat mormonien harjoittama moniavioisuus ja yhteisön historialliset konfliktit muun väestön kanssa. Yhdysvaltojen mormoniyhteisö yritti turhaan saada Mormonin uhrin kielletyksi, mikä lisäsi ennestään yleisön kiinnostusta sitä kohtaan. Mormonivastaisten elokuvien sarja sai yhteisön kiinnostumaan kuvastaan valkokankaalla ja käyttämään elokuvaa myös oman propagandansa välineenä.

Mormonin uhria esitettiin Suomessa kolme viikkoa Tanskan-ensi-illan jälkeen. Elokuvaan liitettyä tendenssiä kuvastaa Helsingin Sanomissa julkaistu Lyyra Teatterin mainos:

»Kuten tiedetään on Mormoonin uskonto erittäin ahdasmielinen, joka juuri tämän vaippansa alle kätkee paljon kaikellaista saastaa, joka ei kärsi päivänvaloa, sillä tähän uskontoon kuuluu paljon kaikenlaatuista väkeä, enimmäkseen rappiolle joutuneita neroja ja seikkailjoita – joilla on rikollinen mieli, mutta aina luja, rautainen toiminnan kyky. Yllämainittu elokuva esittää erään mormoonin rikosta.»</blockquote>

Suomessa mormonismi ei liene ollut kovin ajankohtainen aihe, mutta Mormonin uhri aiheutti toisenlaisen, elokuvien maahantuontiin liittyneen skandaalin. Frans Engström väitti hankkineensa elokuvaan yksinoikeuden Olympia Teatteria varten suoraan Nordisk Filmsiltä, kun taas Lyyran omistanut Hjalmar V. Pohjanheimo oli vuokrannut sen Pietarista. Pohjanheimon nostamassa kunnianloukkausjutussa Engström tuomittiin lopulta sakkoihin.

Lähteet

Aiheesta muualla
 

Melodraamat
Tanskalaiset mykkäelokuvat
Tanskalaiset mustavalkoelokuvat
Elokuvat uskonnoista
Mormonismi
Vuoden 1911 elokuvat
The Times Group

Bennett, Coleman & Co. Ltd. eli The Times Group on vuonna 1892 perustettu intialainen lehtitalo ja kustannusyhtiö. Yrityksen kotipaikka on New Delhi. Sen julkaisuihin kuuluvat muun muassa Intian ja maailman levikiltään suurimpien englanninkielisten sanomalehtien joukkoon lukeutuva The Times of India ja Intian johtaviin talousjulkaisuihin lukeutuva The Economic Times.

Lähteet

Aiheesta muualla
The Economic Times  (economictimes.indiatimes.com)

Intialaiset yritykset
Viestintäyhtiöt
Lehtitalot
Ugandan protektoraatti

Ugandan protektoraatti oli brittiläisen imperiumin protektoraatti vuodesta 1894 vuoteen 1962. Vuonna 1893 Imperial British East Africa Company siirsi pääosin Bugandasta koostuvan alueen hallinto-oikeudet Yhdistyneelle kuningaskunnalle. 

Vuonna 1894 Ugandan protektoraatti perustettiin, ja valta-aluetta laajennettiin Bugandan rajojen yli käsittämään alueen, joka käsitti suurimmilta osin nykyisen Ugandan rajat.

Lähteet

Britannian entiset protektoraatit
Britannian entiset siirtomaat ja protektoraatit Afrikassa
Ugandan historia
The Orville

The Orville on yhdysvaltalainen vuonna 2017 alkanut science fiction -painotteinen draamakomediasarja. Sen on luonut Seth MacFarlane ja hänen itsensä lisäksi näyttelijäkaartiin kuuluu Adrianne Palicki, Penny Johnson Jerald, Scott Grimes ja Halston Sage. Sarjan esittäminen aloitettiin yhdysvalloissa Foxin kanavalla 10. syyskuuta 2017. Suomessa sarja alkoi Fox-kanavalla 1. tammikuuta 2018.

The Orville -sarjassa on paljon vivahteita Star Trekin maailmasta. Tarina sijoittuu U.S.S. Orville (ECV-197) -nimiselle keskikokoiselle tutkimusalukselle 400 vuoden päässä tulevaisuudessa.

Näyttelijät

Tuotanto 
Toukokuussa 2016 ilmoitettiin Foxin tilanneen 13-osaisen tuotantokauden suoraan MacFarlanen käsikirjoituksen pohjalta. MacFarlane on sanonut saaneensa käsikirjoitukseen paljon vaikutteita Hämärän rajamailla ja Star Trek sarjoista.

Vuoden 2016 elokuussa Jon Favreau lupautui ohjaamaan sarjan pilottijakson. Myöhemmin ohjaajiksi tulivat Jonathan Frakes ja Robert Duncan McNeill.

Sarja uusittiin toiselle kaudelleen marraskuussa 2017. Ensimmäiset kaksi kautta esitettiin Foxin kanavalla ja kolmannen kauden esittäminen alkoi Hulun palvelussa kesäkuussa 2022.

Lähteet

Aiheesta muualla 
 The Orville Fox.comissa  
 
 The Orville Rotten Tomatoesissa 

Yhdysvaltalaiset scifi-sarjat
Yhdysvaltalaiset draamasarjat
Yhdysvaltalaiset komediasarjat
Foxin televisio-ohjelmat
2010-luvun televisiosarjat
2020-luvun televisiosarjat
Imagine (tietokoneohjelma)

Imagine (myös nimellä Imagine 3D) oli Impulse, Inc:n kehittämä Amigalle julkaistu 3D-grafiikan säteenseuranta ja mallinnusohjelma. 

Ohjelma on kehitetty yrityksen aiemman TurboSilver-ohjelman pohjalta, jonka yhtiö esitteli vuonna 1986 AmiEXPOssa.

Ohjelman ensimmäinen versio julkaistiin vuonna 1990.

Version 5 julkaisun jälkeen kehityksessä on ollut mukana tuki PowerPC-suorittimille ohjelman versioon 6.

Lehdistössä 

Amiga Magazine vertaili ohjelman versiota 2.0 Caligari -ohjelman versioon 2.0 vuonna 1992. Lehti esitteli ohjelman versiota 3.0 vuonna 1994.

Ohjelman versio 4.0 on julkaistu CU Amiga -lehden kansilevykkeellä vuonna 1997.

Katso myös 
 Sculpt 3D
 VideoScape 3D

Lähteet

Aiheesta muualla 
 Harrastajasivusto 

Amiga-ohjelmat
Säteenseurantaohjelmat
3D-grafiikkaohjelmistot
Barzan

Barzan on kaupunki Pohjois-Irakissa. Kaupunki on syrjäinen ja taloudellisesti vähäpätöinen ja se tunnetaankin parhaiten barzanien kurdiheimon kotiseutuna.

Maantiede
Barza sijaitsee Pohjois-Irakissa lähellä maan Turkin vastaista rajaa Shirinvuoren ja ylisen Zabjoen välissä. Alue on vuoristoista ja koostuu metsäisistä laaksoista. Alueelle on ehdotettu muodostettavan kansallispuisto. Lähialueen vuoret ovat tärkeitä paikallisille lajeille, joista lähistöllä tavataan esimerkiksi besoaarivuohia. Alue on yksi harvoista paikoista Irakin Kurdistanissa, joissa villivuohet ovat vielä melko yleisiä. Barzani heimo on pitänyt pitkään yllä vuohien metsästyskieltoa. Paikallisten mukaan alueella on havaittu myös leopardeja.

Historia
Sharaf Khan Bidlisi mainitsi nykyisen Barzanin kirjassaan Sharafnama nimellä Baziran ja kirjoitti sen kuuluvan Bahdinanin mireille. 1840-luvulla suufilaiseen Naqshbandi-veljeskuntaan kuulunut šeikki Abdul Rahman asettui Barzaniin ja hänestä tuli Barzanien suvun ja heimon ensimmäinen edustaja. Barzaniin pyrittiin luomaan eräänlainen utopistinen yhteiskunta, jonne toivotettiin tervetulleeksi pakolaisia muilta alueilta. Barzanin barzanit joutuivat kuitenkin nopeasti yhteenottoihin lähiseudun voimakkaan zibarien heimon kanssa. Barzanin šeikit tulivat tunnetuiksi sotiessaan osittamastaan kyvykkyydestään ja uskonnollisina johtajina. Yksi heistä oli Mustafa Barzani, jonka vaatimaton hauta sijaitsee Barzanissa. Ennen vuotta 1991 kylä tuhoutui kaikkiaan 16 kertaa paikallisten ja keskushallinnon yhteenotoissa. Sittemmin se on jälleenrakennettu.

Lähteet

Irakin kaupungit
Tuuliot

Tuuliot (Ifloga) on asterikasvien (Asteraceae) heimoon kuuluva kasvisuku. Sukuun kuuluu 16 lajia.

Tuuliot muistuttavat tuulenlentoja eli sykerötuulenlentoja (Filago), joiden tieteellisestä nimestä tuulioiden tieteellinen nimikin on johdettu.

Lajeja ja alalajeja 
 Ifloga ambigua
 Ifloga molluginoides
 Ifloga paronychioides
 Ifloga polycnemoides
 Ifloga repens
 Ifloga spicata – tähkätuulio
 Ifloga spicata subsp. obovata – lapatähkätuulio
 Ifloga spicata subsp. spicata – nauhatähkätuulio
 Ifloga verticillata

Lähteet 

Asterikasvit
Vällykit

Vällykit (Lasiopogon) on asterikasvien (Asteraceae) heimoon kuuluva kasvisuku. Sukuun kuuluu yhdeksän lajia.

Vällykkien (Lasiopogon) suvun tieteellinen nimi on eläinkunnassa yhden petokärpässuvun tieteellinen nimi.

Lajeja 
 Lasiopogon brachypterus
 Lasiopogon debilis
 Lasiopogon glomeratus
 Lasiopogon glomerulatus
 Lasiopogon micropoides
 Lasiopogon minutus
 Lasiopogon muscoides – tupsuvällykki
 Lasiopogon ponticulus
 Lasiopogon volkii

Lähteet 

Asterikasvit
Velhon morsian

Velhon morsian () on japanilainen manga, jonka on luonut Kore Yamazaki. Sarjaa julkaistaan Mag Gardenin Monthly Comic Garden -lehdessä. Sitä on ilmestynyt tähän mennessä 15 pokkarin verran. Suomessa mangaa julkaisee Punainen jättiläinen.

Sarja kertoo orvosta tytöstä nimeltä Chise Hatori, jolla on kyky nähdä yliluonnollisia asioita. Kallopäinen velho Elias Ainsworth ostaa hänet huutokaupasta ja ottaa hänet asumaan luokseen lähelle Lontoota. Chisestä tulee Eliaksen oppilas ja morsian.

Sarjasta tehty 24-osaisen animesarjan on tarkoitus alkaa lokakuussa 2017. Sarjasta on tehty myös kolmiosainen OVA.

Lähteet

Aiheesta muualla 
Sarjan arvostelu Animelehti.fissä

Mangasarjat
Animesarjat
2010-luvun anime ja manga
NBA-kausi 2017–2018

NBA-kausi 2017–2018 oli NBA-koripallosarjan 72. kausi. Runkosarja alkoi 17. lokakuuta 2017 ja päättyi 11. huhtikuuta 2018, jonka jälkeen käynnistyivät pudotuspelit. Golden State Warriors voitti toisen peräkkäisen mestaruutensa voitettuaan neljättä kertaa peräkkäin loppuotteluissa kohtaamansa Cleveland Cavaliersin 4–0-otteluvoitoin.

Tapahtumia

 Suomen Lauri Markkanen varattiin kesän varaustilaisuudessa seitsemäntenä, mikä on kaikkien aikojen pienin suomalaispelaajan varausnumero. Markkasen varasi Minnesota Timberwolves, mutta hänet kaupattiin varaustilaisuuden aikana Chicago Bullsiin. Markkanen pelasi ennätysmäisen tulokaskauden ollen muun muassa historian nopeimmin 100 kolmen pisteen koria heittänyt tulokaspelaaja.
 Russell Westbrookista tuli NBA-historian ensimmäinen useammalla kaudella ja peräkkäisellä kaudella tripla-tuplan keskiarvoihin yltänyt pelaaja.

Runkosarja

Divisioonat

Konferenssit

Sijoituksen määrittäminen tasatilanteessa
Tasatilanteessa olevien joukkueiden järjestys sarjataulukossa määritetään seuraavasti:
 Keskinäisten ottelujen voittoprosentti;
 Divisioonan johtaja;
 Voittoprosentti saman divisioonan joukkueita vastaan;
 Voittoprosentti saman konferenssin joukkueita vastaan;
 Voittoprosentti saman konferenssin playoffeihin selvinneitä joukkueita vastaan;
 Voittoprosentti toisen konferenssin playoffeihin selvinneitä joukkueita vastaan;
 Korit kaikissa otteluissa.

Pelaajatilastot

Pudotuspelit

* divisioonan voittaja
lihavoitu ottelusarjan voittaja
kursivoitu joukkue, jolla kotikenttäetu

Palkitut pelaajat

Lähteet

Aiheesta muualla
 Virallinen sivusto 

NBA-kaudet
Koripallosarjojen kausi 2017–2018/2018
Greenled

Greenled Oy on suomalainen valaisimia valmistava ja toimittava yritys.

Greenledin toiminta-alueena on koko Suomi. Valaisimet valmistetaan Kempeleen tehtaalla ja lisäksi yhtiöllä on toimipaikat Vantaalla ja Tampereella. Tytäryhtiöt Greenled GmbH sijaitsee Speyerissa, Saksassa sekä Greenled Ab Trollhättanissa, Ruotsissa.

Lähteet

Aiheesta muualla 
 Greenledin kotisivut
 Greenled GmbHn kotisivut 
 Greenled Abn kotisivut 

Suomalaiset yritykset
Kuntiot

Kuntiot (Gratiola) on ratamokasvien (Plantaginaceae) heimoon kuuluva kasvisuku. Sukuun kuuluu ainakin noin 30 lajia. Näiden lisäksi sukuun on kuvattu suunnilleen saman verran muitakin lajeja, mutta niiden taksonominen asema on toistaiseksi epäselvä.

Lajeja 
 Gratiola aurea
 Gratiola brevifolia
 Gratiola japonica
 Gratiola nana
 Gratiola neglecta – lännenkuntio eli kuntio
 Gratiola officinalis – rohtokuntio
 Gratiola peruviana
 Gratiola virginiana

Lähteet 

Ratamokasvit
Kaoma

Kaoma on ranskalais-brasilialainen popyhtye, joka koostuu Touré Kunda -yhtyeen entisistä jäsenistä: basistista Chyco Drusta, kitaristi Jacky Arcontesta, tuottajasta ja kosketinsoittajasta Jean-Claude Bonaventuresta, rumpalista ja lyömäsoittajasta Michel Abihssira, laulaja Faniasta, laulaja Loalwa Brazista sekä tanssijaduosta Chico et Robertasta. Chyco Dru on Martiniquesta, Jacky Arconte Gaudeloupesta ja Loalwa Braz Brasiliasta. Yhtye on parhaiten tunnettu vuoden 1989 hittikappaleestaan ”Lambada”, josta tuli saman vuoden parhaiten myynyt single maailmanlaajuisesti.

Diskografia

Studioalbumit
Worldbeat (1989)
Tribal-Pursuit (1991)
A La Media Noche (1998)

Singlet 
 Lambada (1989)
 Dançando Lambada (1989)
 Lambamor (1990)
 Mélodie d'Amour (1990)
 Donna con Te (1990)
 Jambé Finète (Grillé) [Remix] (1990)
 Dança Tago-Mago (1991)
 Mamãe Afrika (1991)
 Moco do Dende (1992)
 A la Media Noche [Remix] (1998)
 Banto (1999)
 Lambada 3000 (2009)

Lähteet

Brasilialaiset popyhtyeet
Ranskalaiset popyhtyeet
Klassikern

Klassikern () on kahden helsinkiläisen urheiluseuran, HIFK:n ja Kiffenin, kohtaamisista käytettävä nimitys. Seurat ovat kilpailleet vastakkain esimerkiksi jalkapallossa, jääpallossa, käsipallossa, jääkiekossa ja yleisurheilussa.

Tausta 
Aikoinaan seurojen kilpailullisten välien taustalla olivat aatteet. Vaikka molemmat olivat porvarillisia suomenruotsalaisia seuroja, HIFK oli keski- ja yläluokan joukkue, kun taas Kiffen suuntautui hieman enemmän työväestön suuntaan ja otti HIFK:ta aktiivisemmin mukaan myös suomenkielisiä henkilöitä.

Riidat seurojen välillä olivat yleisiä, ja niitä kiristivät pelaajien siirtymiset kilpailijan riveihin. Esimerkiksi vuonna 1928 seurojen välit olivat katketa, kun HIFK:n aitajuoksija Bengt Sjöstedt vaihtoi edustamansa seuran HIFK:sta Kiffeniin.

Kohtaamiset urheilussa 
HIFK on voittanut seitsemän ja Kiffen neljä jalkapallon Suomen mestaruutta. Keskinäiset ottelut olivat usein samankaltaisia poliittisten kiistojen värittämiä, kuten Espanjassa Real Madridin ja FC Barcelonan tai Ranskassa Olympique de Marseillen ja PSG:n vastaavat. Vuoteen 2015 mennessä HIFK:n ja Kiffenin jalkapallojoukkueet olivat kohdanneet eri sarjatasoilla 60 kertaa.

Jääkiekossa HIFK on voittanut Suomen-mestaruuden seitsemästi, kun taas Kiffenin suuruuden aikaa olivat 1930- ja 40-luvut, jolloin se voitti kolme mestaruutta, kaksi hopeaa ja kaksi pronssia. Sittemmin Kiffenin jääkiekkojaosto on lakkautettu.

1920-luvulta 1930-luvun puoliväliin molemmat helsinkiläisseurat taistelivat tasaväkisesti kahta viipurilaista jääpallojoukkuetta vastaan. Kiffen saavutti tuolloin kolme hopeaa, mutta jääkiekon tavoin myös sen jääpallojaosto on lakkautettu. HIFK sen sijaan on jatkanut jääpallon pelaamista ja voittanut seitsemäntoista mestaruutta.

Katso myös 
 Stadin derby

Lähteet 

Jalkapallon derby-ottelut
Helsingin urheilutapahtumat
HIFK
Kaukola (Mikkeli)

Kaukola on Mikkelin 4. kaupunginosa välittömästi keskustan länsipuolella. Siellä sijaitsevat muun muassa Mikkelin tuomiokirkko, Mikkelin Pitäjänkirkko ja hautausmaa, Suur-Savon museo, Mikkelin taidemuseo, Mikkelin teatteri, Päämajakoulu ja Päämajamuseo sekä konserttitalo Mikaeli.

Kaukolan naapurikaupunginosia ovat  Savilahti lännessä (ydinkeskusta), Nuijamies etelässä, Lehmuskylä lännessä ja Kalevankangas pohjoisessa.

Kuvia kaupunginosan rakennuksista

Lähteet
The New Addams Family

The New Addams Family (Suomessa esitetty myös nimellä Addams Family) on yhdysvaltalais-kanadalainen televisiosarja. Sarjaa esitti Kanadassa YTV-televisiokanava ja Yhdysvalloissa Fox Family vuosina 1998–1999. Suomessa sarjaa on esittänyt Nelonen.

Sarja on 1990-luvun päivitetty versio alkuperäisestä, 1960-luvun The Addams Family -televisiosarjasta. Addams Family – Sukukokous -elokuvassa (1998) Wednesdayn roolia esittänyt Nicole Fugure näyttelee myös sarjassa perheen tytärtä Wednesday Addamsia.

Näyttelijät

Lähteet

Aiheesta muualla 
 The New Addams Family TV.com-sivustolla  

1990-luvun televisiosarjat
Yhdysvaltalaiset komediasarjat
The Addams Family
Sarjakuviin perustuvat televisiosarjat
Kanadalaiset komediasarjat
YTV:n televisio-ohjelmat
Freeformin televisio-ohjelmat
Kiinteistönvälitysalan Keskusliitto

Kiinteistönvälitysalan Keskusliitto ry on kiinteistönvälitysalan valtakunnallinen etu- ja kattojärjestö Suomessa. Yhdistys on rekisteröity vuonna 2008 ja sen nykyinen toimitusjohtaja on Annukka Mickelsson. Liitto kehittää suomalaista kiinteistönvälitysalaa kehittämällä alan koulutusta, edistämällä alan eettistä ja juridista sääntelyä, tekemällä tehokasta edunvalvontaa ja vaikuttamisyhteistyötä niin kotimaassa kuin kansainvälisesti. 

Keskusliiton jäseniä ovat Aktia Kiinteistönvälitys Oy, Kiinteistömaailma Oy, OP Koti, Realia Group Oy, Remax Suomi, Suomen Kiinteistönvälittäjät ry ja Sp-Koti.  Järjestö edustaa yli 80 prosenttia kiinteistönvälitysalan ammattilaisista Suomessa.

Toiminta 
Keskusliiton tavoitteina on pitää yllä alan toimintaedellytyksiä sääntelyn, teknologian ja toimintaympäristön muutoksissa. Käytännössä vaikuttaminen tapahtuu sääntelyä kehittämällä, osallistumalla yhteiskunnalliseen keskusteluun, alaa koskevien lausuntojen valmistelussa sekä riippumattoman markkinatiedon tuottamisella. Liitto haluaa myös vahvistaa alan sitoutumista Hyvän välitystavan ohjeeseen Liitto järjestää LKV-valmennuskursseja ja ajankojtaisia tietoiskuja, ja kehittää alan koulutusvaatimuksia.

Hintaseurantapalvelu 
Kiinteistönvälitysalan Keskusliiton Hintaseurantapalvelu on kiinteistönvälitys- ja rakennusalalla toimivien yritysten työkalu markkinahinnan määrittämiseksi sekä arvioiden ja neuvotteluiden tueksi. Palvelu kattaa suomalaisten kiinteistönvälittäjien tekemät kaupat vuodesta 1999 lähtien, ja palvelussa on mukana myös merkittävä määrä rakennusliikkeitä. KVKL Hintaseurantapalvelun dataa  hyödyntävät myös Tilastokeskus, Suomen Pankki ja monet viranomaiset. Liitto julkaisee kvartaaleittain markkinakatsauksia tehdyistä välittäjäkaupoista.

Hyvän Välitystavan ohje 
Hyvän Välitystavan ohje edistää kiinteistönvälitysalan ammattimaisuutta. Se kiteyttää alan pelisäännöt ja suojaa sekä ostajaa että myyjää. Vastuuntuntoinen kiinteistönvälittäjä tuntee ohjeen ja on sitoutunut noudattamaan sitä. Hyvä välitystapa on joustava normi ja siihen vaikuttavat tuomioistuinten päätökset, kuluttajariitalautakunnan suositukset, viranomaisten ohjeet ja alan vakiintunut käytäntö.

Kansainvälinen toiminta 
Liiton päämäärä kansainvälisessä yhteistyössä on pyrkiä kehittämään ja tukemaan kiinteistönvälittäjäammattia. Kansainvälisen yhteistyön tarve lisääntyy silloin, kun kiinteistönvälittäjien ja heidän asiakkaidensa asuntokaupat tehdään yli maan rajojen. Pyrkimyksenä on vaihtaa muiden organisaatioiden kanssa kokemuksia ja tietämystä ja vahvistaa näin jäsenistön ammattitaitoa. 

Liitto tekee yhteistyötä monen kansainvälisen järjestön kanssa. Näistä merkittävimmät ovat NEU (Nordiska Egendomsmäklare Unionen) ja NAR (National Association of Realtors, USA).

Lähteet 

Kiinteistöala
Elinkeinoelämän järjestöt
Suomalaiset kiinteistönvälitysyritykset
Kristiina Huttunen

Kristiina Huttunen on suomalainen taloustieteilijä ja työn taloustieteen tutkija. Hän toimii 1.10.2017 alkaen tutkimusprofessorina Valtion taloudellisen tutkimuskeskuksen julkisten palveluiden ja paikallisen julkistalouden tutkimusryhmässä. Aiemmin Huttunen on työskennellyt muun muassa postdoc-tutkijana Uppsalan yliopiston taloustieteen laitoksella, tutkijana Palkansaajien tutkimuslaitoksella, vierailevana tutkijana Massachusetts Institute of Technologyssa ja University College Londonissa sekä tutkijatohtorina ja akatemiatutkijana Aalto-yliopiston kauppakorkeakoulussa.

Huttunen on tutkinut muun muassa taloudellisten shokkien vaikutusta perheen päätöksiin hankkia lapsia tai muuttaa, kotihoidontuen vaikutuksia äitien työuriin ja lasten kehitykseen sekä toisen asteen koulutukseen pääsyn vaikutusta nuoren syrjäytymis- ja rikollisuusriskiin.

Huttunen on koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 2005 otsikolla "Empirical studies
on Labour Demand, Wages and Job Displacements".

Lähteet

Aiheesta muualla 
 Huttusen tutkimukset IDEASissa
 Huttusen henkilökohtainen kotisivu

Suomalaiset taloustieteilijät
Elävät henkilöt
Jani Halme

Jani Markus Halme (s. 12. maaliskuuta 1974 Parikkala) on suomalainen toimittaja ja luova johtaja. Hän on tullut tunnetuksi myös Uutisvuoto-ohjelman kapteenina. Keväällä 2018 hän sai Yle Puheelle oman digitaaliseen mediaan erikoistuneen ohjelman Halme & Saarinen – Diginen iltapäivä. 

Halme voitti 2017 Suuren journalistipalkinnon vuoden parhaasta journalistisesta teosta. Palkinto tuli Halmeen tekemästä sosiaalisen median ohjelmasta nimeltään Kotimaan katsaus, jossa luetaan ääneen suomalaisten paikallislehtien kaikkein pienimpiä uutisia. Halme toimii kolumnistina Kauppalehdessä, Etelä-Saimaassa, Kouvolan Sanomissa, Länsi-Savossa, Itä-Savossa ja Kymen Sanomissa.

Halme on tunnettu myös lukuisista nettitempauksistaan. Yksi suosituimmista oli 2000-luvun alussa perustettu Kyttääjät.net, joka kertoi kuvitteellisesta järjestöstä Etelä-Suomen kerrostalokyttääjät. SubTV esitti Kyttääjien pohjalta tehdyn televisiosarjan, joka kilpaili Suomea Lucrenen Kultainen ruusu -kilpailussa parhaan draamasarjan palkinnosta. Halme jahtasi YouTubessa pyörävarkaita piilottamalla GPS-paikantimia polkupyöriin Helsingissä ja kun pyörä varastettiin, lähti kuvausryhmä perään haastattelemaan varasta. Halmeen organisoimassa Hyvänmielenosoitus-tempauksessa mielenosoittajat kiersivät yhden päivän aikana kaikkien Suomessa olevien eri maiden suurlähetystöjen edessä kiittämässä kyseisiä maita niissä tehdyistä hyvistä asioista. Tempausten johdosta Halme palkittiin City-lehden ”Kaupungin paras” -kilpailussa Kaupungin parhaana propellipäänä.

Halme oli perustamassa myös Riot-Entertainment -nimistä yritystä ja toimi sen luovana johtajana.

Halme työskentelee luovana johtajana ToinenPHD-mediatoimistossa. Hänet on palkittu elämäntyöpalkinnolla digitaalisen median kilpailu GrandOnessa vuonna 2016. Ennen ToinenPHD:tä hän on työskennellyt muun muassa MTV3:lla, elokuvayhtiö SF Filmissä ja digitoimisto Kuubissa.

Tunnustukset 
 Bonnierin vuoden journalistinen teko: 2016, Kotimaan katsaus

Lähteet

Vuonna 1974 syntyneet
Elävät henkilöt
Suomalaiset toimittajat
Vinnytsjan piiri

Vinnytsjan piiri () on yksi Ukrainan Vinnytsjan alueen hallinnollisista piireistä. Se sijaitsee linnuntietä noin 190 Kiovasta lounaaseen. Vinnytsjan piiri rajautuu etelässä Haisynin, Tultšynin piireihin sekä lounaassa Žmerynkan piiriin. Lännessä naapurina on Hmelnytskyin alueen Hmelnytskyin piiri, pohjoisessa H’milnykin piiri ja Žytomyrin alueen Berdytšivin piiri. Idässä piirin rajanaapurina on Kiovan alueen Bila Tserkvan piiri. Vinnytsjan piirin hallintokeskus on aluekeskus Vinnytsja (370 601 as., 2021).

Vinnytsjan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Vinnytsjan alueen piirien lukumäärän kuuteen. Vinnytsjan piiriä laajennettiin huomattavasti; useita muita piirejä lakkautettiin samalla; esimerkiksi kaikki laajemman piirin ulkorajojen sisään jäävät kaupungit liitettiin osaksi piiriä. Aluelaajennusten jälkeen Vinnytsjan piirin uudeksi pinta-alaksi tuli 6 909,5 neliökilometriä (aiempi pinta-ala: 910,36 km²).

Vinnytsjan piirin väkiluvuksi arvioitiin 652 126 (1.1.2021; vertailuksi aiempi piiri: 80 943 as., 1.1.2017).

Lähteet

Aiheesta muualla

Вінницька районна державна адміністрація  (vinrda.gov.ua)

Vinnytsjan alueen piirit
Cyhra


Cyhra on ruotsalainen melodisen metalin superyhtye, joka perustettiin vuonna 2017. Yhtyeen laulaja Jake E vaikutti aiemmin Amaranthessa, basisti Peter Iwers In Flamesissa, kitaristi Jesper Strömblad samoin In Flamesissa ja muun muassa HammerFallissa, suomalainen kitaristi Euge Valovirta vaikutti aiemmin ruotsalaisessa Shining yhtyeessä ja CyHran saksalaisvahvistus rumpali Alex Landenburg on toiminut Annihilatorin ja Stratovariuksen kiertuerumpalina ja soittaa myös Axxis-yhtyeessä. Yhtye on kiinnitetty Spinefarm Recordsille.

Yhtyeen ensimmäinen single Karma julkaistiin 25. elokuuta 2017. Esikoisalbumi Letters to Myself julkaistiin 20. lokakuuta 2017. Levyn julkaisun myötä yhtye lähti maailmankiertueelle, joka alkoi 27. lokakuuta Helsingin Nosturista. Yhtye esiintyi myös Laukaassa vuoden 2018 John Smith Festivalilla.

Jäsenet 
 Joacim ”Jake E” Lundberg – laulu (2017–)
 Jesper Strömblad – kitara (2017–)
 Euge Valovirta - kitara (2017-)
 Peter Iwers – basso (2017–)
 Alex Landenburg – rummut (2017–)

Diskografia

Studioalbumit

Singlet 
 "Karma" (2017)[6]
 "Letter to Myself" (2017)
 "Heartrage" (2018)
 "Here to Save You" (2018)
 "Forever" (2018)
 "Out of My Life" (2019)

Lähteet

Aiheesta muualla 
 Cyhran virallinen sivusto 

Ruotsalaiset melodiset death metal -yhtyeet
2000-vuosikymmenen yhtyeet ja sooloartistit
Seulonnan keskeiset artikkelit
Letters to Myself


Letters to Myself on ruotsalaisen metalliyhtye Cyhran esikoisalbumi, joka julkaistiin 20. lokakuuta 2017 levymerkillä Spinefarm Records.

Kappaleet

Kokoonpano 
 Jake E – laulu
 Jesper Strömblad – rytmikitara, koskettimet
 Peter Iwers – basso
 Alex Landenburg – rummut
 Euge Valovirta – soolokitara, taustalaulu

Arvostelut 
 Imperiumi: 8½/10
 Kaaoszine: 
 Soundi:

Lähteet 

Vuoden 2017 esikoisalbumit
Ruotsalaiset melodiset death metal -albumit
Tipsut

Tipsut (Layia) on asterikasvien (Asteraceae) heimoon kuuluva kasvisuku. Sukuun kuuluu noin 20 lajia.

Lajeja 
 Layia calliglossa
 Layia discoidea
 Layia hispida
 Layia jonesii
 Layia nemorosa
 Layia platyglossa – kehrätipsu eli tipsu

Lähteet

Aiheesta muualla 
 Laji.fi: Tipsut (Layia)
 ITIS: Layia 
 United States Department of Agriculture (USDA): Layia 

Asterikasvit
The Addams Family (vuoden 1964 televisiosarja)

The Addams Family on yhdysvaltalainen vuosina 1964–1966 tuotettu mustavalkoinen televisiosarja, joka perustuu Charles Addamsin luomaan ja The New Yorker-lehdessä julkaisemaan sarjakuvaan. Sarjaa esitti Yhdysvalloissa ABC-televisiokanava. Sarja kertoo fiktiivisestä Addamsin perheestä. CBS-televisioyhtiö tuotti samoihin aikoihin Me hirviöt -sarjan, jossa on paljon samoja piirteitä.

Sarja on julkaistu kokonaisuudessaan myös DVD:nä.

Näyttelijät

Lähteet

Aiheesta muualla
 The Addams Family TV.com-sivustolla  

1960-luvun televisiosarjat
Sarjakuviin perustuvat televisiosarjat
Yhdysvaltalaiset komediasarjat
The Addams Family
ABC:n televisio-ohjelmat
Hangar 13

Hangar 13 on yhdysvaltalainen videopelejä kehittävä yritys, joka perustettiin 4. joulukuuta 2014 2K Gamesin tytäryhtiönä. Yhtiön luova johtaja on sarjakuvien ja videopelien käsikirjoittaja Haden Blackman. 

Hangar 13:n ensimmäinen julkaisu oli Mafia-pelisarjaan kuuluva videopeli Mafia III, joka julkaistiin 7. lokakuuta 2016.

Kehitetyt pelit

Lähteet

Yhdysvaltalaiset videopeliyritykset
Kultasieni

Kultasieni, aiemmin myös kultakehnäsieni; (Phaeolepiota aurea) on itiöemältään kookas kellertävä helttasieni, jonka jalka voi olla jopa 30 cm korkea ja lakkikin lähes saman levyinen. Lakin pinnalla on helmimäistä kehnää, mutta seitikkien kladiin luettavalle kehnäsienelle (Rozites caperata) laji ei ole läheistä sukua. Kultasienen jalka on täyteinen, lakin värinen, ja siinä on suuri ja näkyvä rengas sekä tyvipaksunnos. Heltat ovat aluksi valkoiset, mutta muuttuvat itiöpölystä ruskeiksi. Malto on vaaleaa. Haju on mieto, samoin maku. Lajia on joskus pidetty syömäkelposena, mutta se tuottaa vanhemmiten sinihappoa, eikä sitä nykyään suositella ruokasieneksi.

Kultasieni on ihmisen mukanaan tuoma vieraslaji, ja sitä tavataan enimmäkseen kaupungeissa ja kulttuuripaikoilla.

Lähteet 

Agaricaceae
Benjamin Enroth

Benjamin Enroth (s. 26. lokakuuta 1989) on suomalainen laulaja. 

Enroth osallistui Iskelmäartisti-kilpailuun vuonna 2010. Hän oli Seinäjoen Tangomarkkinat -laulukilpailun finalisti vuosina 2015 ja 2016. Hän oli yleisön suosikki tangokuninkaaksi vuonna 2016. 

Enroth laulaa Tiimalasi-yhtyeessä. Enrothin isä on laulaja Pepe Enroth, jonka kanssa hän on esiintynyt.

Diskografia

Singlet
 ”Kiiltokuvaa” (2012)
 ”Sinä olet tilkkutäkki” (2014)
 ”Tule tule” (2016)
 ”Hyvä niin” (2017)
 ”Ei ole koskaan liian myöhäistä” (2018)
 ”En oo” (2019)
 ”Särkyneet” (2020)
"Lupaan olla sinun" (2021)

Musiikkivideot
 ”Hyvä niin” (2017)
 ”En oo” (2019)
 ”Särkyneet” (2020)

Lähteet 
 Magnum Live

Viitteet

Aiheesta muualla 
 Facebook

Suomalaiset iskelmälaulajat
Suomalaiset tangolaulajat
Suomalaiset poplaulajat
Suomen romanit
Vuonna 1989 syntyneet
Elävät henkilöt
ORCID

ORCID () on kansainvälinen digitaalinen tutkijatunniste. Sen tarkoitus on mahdollistaa tutkijoiden yksilöiminen. Digitaalinen pysyvä tunniste helpottaa tutkijoiden tunnistamista muun muassa tilanteissa, joissa tutkija vaihtaa nimeä (esimerkiksi avioliiton solmimisen yhteydessä) tai useilla tutkijoilla on sama nimi. ORCIDin taustalla on yhdysvaltalainen voittoatavoittelematon ORCID-säätiö.

Lähteet

Aiheesta muualla

 ORCID - Virallinen kotisivu

Tiede
Tutkimus
Metadata
Tunnisteet
HC 07 Detva

HC 07 Detva on slovakialainen jääkiekkoseura, joka pelaa Slovakian kolmanneksi korkeimmalla sarjatasolla.

NHL-pelaajat
 Jozef Čierny
 Matt Hackett
 Matt Hussey
 Nathan Robinson
 Tomáš Tatar

Aiheesta muualla
Seuran sivusto

Slovakialaiset jääkiekkoseurat
Caproni Ca.310

Caproni Ca.310 Libeccio (suom. Lounaistuuli) on Italiassa 1930-luvun lopulla kehitetty, kolmipaikkainen tiedustelukone sekä kevyt pommituskone. Se on alatasoinen ja kaksimoottorinen. Prototyypin koelento tapahtui huhtikuussa 1937 ja 16 konetyypin edustajaa vietiin Espanjan sisällissotaan generalissimus Francon joukoille kehitystyötä varten. Sen pääkäyttäjä oli Regia Aeronautica. Konetyyppiä kaupattiin Unkariin, Kroatiaan ja Peruun. Norjan Kuninkaallisille ilmavoimille sitä saapui 4 koneyksilöä.
Kyseiset koneyksilöt toimivat Solan lentotukikohdasta käsin. Unkariin toimitetut 36 konetta, joista palautui 33 kappaletta, olivat kuitenkin osoittautuneet suoritusarvoiltaan ala-arvoisina. Syynä oli se, että nämä jäivät kauas luvatusta suorityskyvystä. Koneet palautettiin Italiaan, joka korvasi näillä omat Breda Ba.65-tyypin koneensa.

Caproni Ca.310 Libecciosta tehtiin kaksi kehitysversiota, nimittäin Ca.311 ja Ca.313. Näiden moottoritehot sekä muut suoritusarvot olivat Ca.310-tyyppiä paremmat. Norja oli tilannut tyyppiä Ca.313, mutta Natsi-Saksan salamasota esti tilausten toteutumisen. Tyyppiä tilasi Ruotsin ilmavoimat suurin luvuin, sekä eri variantteina. Perusversio oli tunnukseltaan B 16. 

Moottorit olivat Piaggion valmistamat P.VII C35 tähtimoottorit, teholtaan 470 hevosvoimaa (351 kW). Kantama oli 1 690 km (1 200 km maksimikuormalla) ja huippunopeus 365 km/h. Aseistus käsitti puolustusaseina olevat 3x 7,7 mm kk:t, joista kaksi siivissä, kiinteästi asennetuina ja eteenpäin ampuvina sekä yksi ylätornissa liikuteltavana oleva. Enin pommikuorma oli 400 kg. Myöhemmät muunnokset kykenivät tätä jonkin verran suurempaan pommilastiin. Konetyypin käytännöllinen lakikorkeus oli 7 000 m.

Lähteet
Mondey, David: Axis Aircraft of World War II, Chartwell Books, Edison New Jersey (NJ), USA, 1984-2002. ISBN 0-7858-1363-2.
 Chant, Chris: II Maailmansodan lentokoneet, Karisto, 2008, Hämeenlinna (suom. Petri Kortesuo) Alkuteos: Amber Books, 1999 ISBN 978-951-23-5025-4.
 Humble, Richard: Toisen Maailmansodan lentokoneet, WSOY, 1976, Porvoo (suom. Helge Seppälä) Alkuteos: Salamander Books, 1975, Lontoo ISBN 951-0-07838-7.

Viitteet

Aiheesta muualla
https://www.militaryfactory.com/aircraft/detail.asp?aircraft_id=773
https://www.flymuseum-sola.no/caproni-ca-310/
http://www.avia-info.hu/talalat.php?Ujtipus=358
http://www.alieuomini.it/catalogo/dettaglio_catalogo/caproni_ca_libeccio,55.html
http://www.airwar.ru/enc/bww2/ca310.html
http://forum.valka.cz/topic/view/16154/Caproni-Ca-310-Libeccio

Tiedustelukoneet
Italialaiset pommikoneet
Bohuslav

Bohuslav () on kaupunki ja piirikeskus Ukrainan Kiovan alueen Bohuslavin piirissä, linnuntietä noin 104 kilometriä ja maanteitse 126 kilometriä maan pääkaupungista Kiovasta etelään. Vuonna 2017 kaupungin väkiluvuksi arvioitiin 16 516 ja koko piirin 34 431 henkeä.

Lähteet

Aiheesta muualla

 Bohuslavin piirihallinnon sivusto  (boguslav-rda.gov.ua)

Kiovan alueen kaupungit
West (sukunimi)

West on muun muassa seuraavien henkilöiden sukunimi:

 Adam West eli William West Anderson (1928–2017), yhdysvaltalainen näyttelijä 
 Allen West (s. 1967), yhdysvaltalainen kitaristi
 Allen West (s. 1961), yhdysvaltalainen poliitikko
 Allen West (1872–1952), yhdysvaltalainen tennispelaaja
 Allen West (1929–1978), yhdysvaltalainen vanki
 Andrew J. West (s. 1986), yhdysvaltalainen näyttelijä 
 Anthony West (s. 1981), australialainen ratamoottoripyöräilijä
 Barbara West (1911–2007), toiseksi viimeinen elossa ollut Titanicilta pelastunut henkilö
 Benjamin West (1738–1820), yhdysvaltalainen taidemaalari
 Billy West (s. 1952), yhdysvaltalainen ääninäyttelijä 
 Cornel West (s. 1953), yhdysvaltalainen filosofi ja intellektuelli
 David West (s. 1980), yhdysvaltalainen koripalloilija
 Delonte West (s. 1983), yhdysvaltalainen koripalloilija 
 Dominic West (s. 1969), brittiläinen näyttelijä
 Erkki West, oik. Ernst Robert Magnus Winter (1857–1934),  suomalainen merikapteeni, julkaisi kaksi kirjaa
 Folke West, oik. Westerholm (s. 1948), suomalainen televisiotuottaja, toimittaja, matkanjohtaja
 Fred West (1941–1995), englantilainen sarjamurhaaja
 Helga West (s. 1986), suomensaamelainen teologi, toimittaja ja runoilija
 Jacqueline West, yhdysvaltalainen puvustaja ja pukusuunnittelija
 Jerry West (s. 1938), yhdysvaltalainen koripalloilija
 Kanye West (s. 1977), yhdysvaltalainen hip hop -artisti
 Kieran West (s. 1977), brittiläinen kilpasoutaja
 Kurt West (1923–2007), suomenruotsalainen sotakirjailija
 Laura West, suomalainen näyttelijä
 Leslie West (1945–2020), yhdysvaltalainen rock- ja blueskitaristi, -laulaja ja -lauluntekijä
 Mae West (1893–1980), yhdysvaltalainen näyttelijä 
 Morris L. West (1916–1999), australialainen kirjailija 
 Peter West, englantilainen kirjailija ja budō-opettaja 
 Rebecca West (1892–1983), englantilainen kirjailija, toimittaja ja kirjallisuuskriitikko
 Roland West (1887–1952), yhdysvaltalainen elokuvaohjaaja
 Rosemary West (s. 1953), englantilainen sarjamurhaaja
 Sandy West (1959–2006), yhdysvaltalainen laulaja, lauluntekijä ja rumpali
 Shane West, e. Shannon Bruce Snaith (s. 1978), yhdysvaltalainen näyttelijä
 Simon West (s. 1961), englantilaissyntyinen elokuvaohjaaja
 Suvi West (s. 1982), suomensaamelainen ohjaaja, käsikirjoittaja
 Taina West (s. 1956), suomalainen toimittaja ja käsikirjoittaja
 Ti West (s. 1980), yhdysvaltalainen elokuvaohjaaja, käsikirjoittaja, tuottaja, leikkaaja, kuvaaja ja näyttelijä
 Timothy West (s. 1934), brittiläinen näyttelijä
 Werner West (1890–1959), suomalainen muotoilija.
Jahotyn

Jahotyn (; ) on kaupunki ja entinen piirikeskus Ukrainan Kiovan alueen Boryspilin piirissä, rautateitse 101 kilometriä ja maanteitse noin 100 kilometriä maan pääkaupungista Kiovasta itään. Kaupungin eteläosan kautta kulkee rautatie (Jahotynin rautatieasema) ja eteläpuolitse eurooppatie  (kansallisesti valtatie M03).

Vuonna 2017 kaupungissa arvioitiin asuvan 19 817 ja silloisessa Jahotynin piirissä 32 665 henkeä. Vuonna 2021 väkiluvuksi arvioitiin 19 270 (2001: 23 659 as.).

Heinäkuussa 2020 Ukrainan aluehallinnon piirijakoa uudistettiin; piirien lukumäärä supistui huomattavasti. Jahotyn ja aiempi Jahotynin piiri liitettiin osina laajempaan Boryspilin piiriin.

Lähteet

Aiheesta muualla

 Jahotyniin ja sen piiriin keskittynyt portaali  (yagotin.com)
 Jahotyniin keskittynyt sivusto  (yahotyn.info)

Boryspilin piiri
Kiovan alueen kaupungit
Myronivka

Myronivka () on kaupunki ja piirikeskus Ukrainan Kiovan alueen Myronivkan piirissä, maanteitse 102 ja rautateitse 150 kilometriä maan pääkaupungista Kiovasta eteläkaakkoon.

Vuonna 2017 kaupungin väkiluvuksi arvioitiin 11 635 ja koko piirin väkiluvuksi 34 165 henkeä.

Lähteet

Aiheesta muualla

Myronivkan piirin sivusto   (miroraj.gov.ua)

Kiovan alueen kaupungit
Pohjois-Irlannin kansalliskokous

Pohjois-Irlannin kansalliskokous () on Pohjois-Irlannin itsehallintoelin. Se perustettiin vuonna 1998 pitkäperjantain sopimuksen allekirjoittamisen jälkeen. Kansalliskokouksessa on 90 (aiemmin 108) jäsentä, joista käytetään nimitystä Member of the Legislative Assembly (MLA). Pohjois-Irlannissa on 18 vaalipiiriä, joista kaikista valitaan kansalliskokoukseen viisi edustajaa siirtoäänivaalitapaa käyttäen.

Lähteet

Aiheesta muualla 

Parlamentit
Hirsilä

Hirsilä on kylä ja taajama, joka sijaitsee Orivedellä. Hirsilän väkiluku on 370 (31.12.2017). Sieltä on noin 10 kilometriä Oriveden keskustaan. Hirsilässä toimii koulu jossa on noin 40 oppilasta. Hirsilän rautatieasema lakkautettiin vuonna 1990.

Lähteet 

Oriveden kylät
Oriveden taajamat
Aulis E. Hämäläinen

Aulis Edvin Hämäläinen (12. elokuuta 1909 Luhanka – 6. tammikuuta 1991) oli suomalainen funkkistyylisiä rakennuksia 1930- ja 1940-luvuilla suunnitellut arkkitehti.

Aulis Hämäläisen isä oli everstiluutnantti Edvin Hämäläinen. Hämäläinen työskenteli aluksi Väinö Vähäkallion arkkitehtitoimistossa. Hän oli Suomen Matkailijayhdistyksen arkkitehtina vuosina 1936–1945, valtiovarainministeriön korvausasiainosaston toimistopäällikkönä 1945–1946 ja osastopäällikkönä 1946–1947 sekä Helsingin kaupungin yliarkkitehtina 1953–1954. Myöhemmin hänellä oli jonkin aikaa oma arkkitehtitoimisto, minkä jälkeen hän siirtyi Niilo Kokon arkkitehtitoimistoon.

Rakennuksia 
 Asuinkerrostalo Hietalahdenkatu 3 – Kalevankatu 53, Kamppi, Helsinki 1936 (Matti Hämäläisen kanssa) 
 Inarin matkailuhotelli, Inari 1937, tuhoutui Lapin sodassa syksyllä 1944
 Pallastunturin matkailuhotelli, Muonio 1938, tuhoutui Lapin sodassa syksyllä 1944 (arkkitehti Väinö Vähäkallion kanssa)
 Asuinkerrostalo Kristianinkatu 8 – Kulmakatu 7, Kruununhaka, Helsinki 1939 
 Hotelli-ravintola Jokela ja elokuvateatteri Kino Karjala, Joensuu 1939 
 Tolvajärven matkailumaja, Korpiselkä 1939, tuhoutui jatkosodassa 1944
 Hotelli Pohjanhovi, Rovaniemi 1947

Kuvia tuotannosta

Lähteet 

Suomalaiset arkkitehdit
Vuonna 1909 syntyneet
Vuonna 1991 kuolleet
Ilmari Koppinen

Yrjö Ilmari Koppinen (s. 8. tammikuuta 1918 Rauma) on suomalainen apulaisprofessori, sotaveteraani ja veteraaniurheilija.

Henkilökohtainen elämä 
Koppinen syntyi Raumalla, ja jäi orvoksi 12-vuotiaana. Asuttuaan usealla eri paikkakunnalla lapsuudessaan hän asettui uudelleen Raumalle, milloin aloitti partiotoiminnan. Koppinen oli aktiivinen partiolainen, ja hän on kutsunut partiojärjestöä toiseksi kodikseen. Hän valmistui ylioppilaaksi Rauman lyseosta vuonna 1938.   

Välirauhan aikana Koppinen ehti opiskella hetken Turun yliopistossa. Jatkosodan jälkeen hän aloitti opinnot Teknillisen korkeakoulun maanmittausosastolla, mistä hän valmistui vuonna 1948. Hän työskenteli sittemmin erilaisissa maanmittausalan tehtävissä pääasiassa Lahdessa ja Salossa. Lisäksi hän on työskennellyt Teknillisen korkeakoulun maanmittausosaston apulaisprofessorina   

Koppinen tapasi vaimonsa Esterin Jatkosodan aikana Oulussa ollessaan. He menivät naimisiin vuonna 1943, kun Koppinen sai yhden päivän häälomaa.   

Vuonna 1987 Koppinen aloitti veteraaniurheilutoiminnan. Hän osallistui myöhemmin 70-vuotiaiden sarjassa 80 metrin aitajuoksun Euroopanmestaruuskisoihin Italian Veronassa, missä voitti hopeaa. Sittemmin Koppinen on voittanut yhteensä yli 1 600 veteraaniurheilun mitalia, joista 12 on maailmanmestaruuksia. Hänellä on hallussaan myös 300 metrin aikajuoksun maailmanennätys 90-vuotiaiden miesten sarjassa.

Koppinen on aktiivinen veteraanikuorolaulaja. Hän oli mukana laulamassa paljon julkisuutta saaneessa, vuoden 2015 itsenäisyyspäivän vastaanoton spontaanissa lauluesityksessä presidenttiparille.   

Koppinen asuu Salossa. Sotilasarvoltaan hän on yliluutnantti.

Sotilasura 
Vuonna 1939 Koppinen aloitti varusmiespalveluksensa Niikkalan linnakkeessa Valamon saaristossa. Hän palveli sittemmin matruusina panssarilaiva Ilmarisella. Kesken hänen aliupseerikurssinsa hänet komennettiin Suomenlinnaan kouluttamaan alokkaita, missä hän oli myös sodan syttyessä. Sittemmin hänet komennettiin reserviupseerikurssille Merisotakouluun.   

Välirauhan aikana Koppinen opiskeli Turun yliopistossa ja harrasti aitajuoksua. Jatkosodan syttyessa Koppinen siirtyi Rysäkarille keskiöupseeriksi. Vuonna 1942 hänet siirrettiin Lieksaan joukkueenjohtajaksi Rajajääkäripataljoona 6:teen. Joukkueenjohtajana Koppinen toimi etenkin Sorokan (nyk. Belomorski) ympäristössä eri tehtävissä, muun muassa kaukopartiomiehenä.   

Keväällä 1943 Koppinen sai erikoiskoulutuksen joka sisälti sotilaspoliisi- ja autokoulutusta. Hänen tehtäviinsä kuuluivat muun muassa liikenteen seuraaminen ja arkistojen tutkiminen kenraali A. F. Airon suorilla valtakirjoilla. Myöhemmin Koppinen siirrettiin Karjalankannakselle, missä hän toimi autojakoelimen päällikkönä. Hän siirtyi reserviin marraskuussa 1944.

Lähteet

Aiheesta muualla 

Vuonna 1918 syntyneet
Yli satavuotiaiksi eläneet suomalaiset
Suomalaiset yleisurheilijat
Suomalaiset maanmittarit
Kaukopartiomiehet
Suomalaiset upseerit
Suomalaiset partiolaiset
Elävät henkilöt
Annedroidit

Annedroidit (Annedroids) on kanadalainen lastensarja, jota esitettiin vuosina 2014–2017. Sarja kertoo 11-vuotiaasta lapsinerosta Annesta, joka ratkoo ongelmia yhdessä ystäviensä ja rakentamiensa ihmisrobottien kanssa.

Sarjaa alettiin esittää Suomessa Yle Teema & Fem -kanavalla 6. toukokuuta 2017.

Juoni 
Sarja käynnistyy, kun Nick muuttaa äitinsä kanssa taloon, jota vastapäätä on salaperäinen romuvarasto. Yhdessä naapurintyttö Shanian kanssa Nick alkaa ottaa selvää, mitä romujen keskellä oikein tapahtuu. Heille selviää, että romuvarastolla asuu isänsä kanssa tyttö nimeltä Anne, joka on rakentanut kolme androidia eli ihmisrobottia. He ystävystyvät ja ratkovat yhdessä erilaisia pulmia, jotka liittyvät niin tieteeseen kuin tunteisiinkin.

Näyttelijöitä

Lähteet

Aiheesta muualla 
 
 Sarjan kotisivut 

Kanadalaiset televisiosarjat
2010-luvun televisiosarjat
Nuortensarjat
Salaisuuksia ja valheita (televisiosarja)

Salaisuuksia ja valheita (engl. Secrets and Lies) on yhdysvaltalainen rikosdraamasarja, jota esitettiin ABC-kanavalla 1. maaliskuuta 2015 – 4. joulukuuta 2016. Sarja perustuu samannimiseen australialaiseen sarjaan. 

Sarjan pääosassa on rikostutkija Andrea Cornell (Juliette Lewis). Ensimmäisellä kaudella Ben Crawfordia (Ryan Phillippe) epäillään viisivuotiaan naapurinpojan murhasta. Toisella kaudella Cornell tutkii perheensä pääomasijoitusyhtiön johtoon päässyttä Eric Warneria (Michael Ealy), jonka vaimo Kate on murhattu.

Suomessa MTV3 esitti ensimmäisen tuotantokauden kesällä 2015.

Juoni

Ensimmäinen kausi
Ben Crawford on yksityisyrittäjä, joka on naimisissa Christyn kanssa. Heillä on kaksi tytärtä Natalie, 16, ja Abby, 12. Benin paras kaveri Dave asuu heidän takapihansa mökissä. Heidän naapurissaan asuu Jess, joka on asumuserossa miehensä Scottin kanssa. Jessillä ja Scottilla on viisivuotias poika Tom.

Eräänä varhaisena aamuna Ben löytää Tomin ruumiin metsästä. Tom murhattiin kuudella päähän kohdistuneella puukoniskulla.

Rikostutkija Andrea Cornell on vakuuttunut siitä, että Ben murhasi Tomin. Ben ei pysty todistamaan syyttömyyttään ryyppättyään koko yön Daven kanssa.

Rooleissa

Ensimmäinen kausi
Ryan Phillippe – Ben Crawford

Juliette Lewis – rikostutkija Andrea Cornell

KaDee Strickland – Christine "Christy" Crawford

Natalie Martinez – Jessica "Jess" Murphy

Dan Fogler – Dave Lindsey

Indiana Evans – Natalie Crawford

Belle Shouse – Abby Crawford

Toinen kausi
Juliette Lewis – rikostutkija Andrea Cornell

Jordana Brewster – Kate Warner

Mekia Cox – Amanda Warner

Charlie Barnett – Patrick Warner

Kenny Johnson – Danny

Terry O'Quinn – John Warner

Michael Ealy – Eric Warner

Yhdysvaltalaiset rikossarjat
2010-luvun televisiosarjat
ABC:n televisio-ohjelmat
Luettelo Yhdysvaltain presidenttiehdokkaiden nimeämiskokouksista

Yhdysvaltain presidenttiehdokkaan nimittämiskokous on poliittinen yleiskokous, joka pidetään joka neljäs vuosi Yhdysvalloissa useimmilla poliittisilla puolueilla, jotka asettavat ehdokkaan tulevissa Yhdysvaltain presidentinvaaleissa. Tällaisen yleiskokous muodollinen tavoite on valita puolueen ehdokas presidentiksi sekä hyväksyä puoluepoliittisia periaatteita ja tavoitteita ja hyväksyä säännöt puolueen toiminnalle, mukaan lukien presidentin nimitysprosessi seuraaville vaaleille.

Nykyaikaisessa Yhdysvaltain presidentinvaali prosessissa presidentin esivaaleihin osallistuvat äänestäjät jotka todella auttavat valitsemaan yleiskokouksissa tulevi  edustajat, jotka sitten puolestaan ovat sitoutuneet  valitsemaan tulevan  presidentinvaali ehdokkaan. Muita valtuutettuja näissä yleiskokouksissa ovat poliittisten puolueiden jäsenet, jotka istuvat  yleiskokouksissa automaattisesti, ja heitä kutsutaan "kiistattomiksi valtuutetuiksi" (engl. Superdelegate), koska he voivat itse valita, ketä he äänestävät presidenttiehdokkaksi.

Luettelossa ei ole pienpuolueita. Luettelo on kaksi vanhaa isoa puoluetta jotkka ovat  jo hajonneet; Kansallinen Republikaaninen puolue ja Whig-puolue.

Presidentinvaalin voittaja on  lihavoituna.

Yhdysvaltain presidentinvaalit
Yhdysvaltain politiikka
Presidenttiehdokkaiden nimeämiskokoukset
Hochdonnin rautatiesilta

Hochdonnin rautatiesilta () on rautatiesilta Saksassa, Marschbahn-radalla, Hampurin ja Husumin välillä. Silta sijaitsee Schleswig-Holsteinin osavaltiossa, Hochdonnin kunnassa. Silta ylittää Kielin kanavan. Silta on kaikkiaan noin 2,2 kilometriä pitkä teräsristikkosilta, jonka suurin korkeus on 68 metriä ja vapaa alituskorkeus kanavan kohdalla 42 metriä.

Katso myös 
Rendsburgin rautatiesilta

Lähteet

Aiheesta muualla 

Rautatiesillat
Saksan sillat
Schleswig-Holstein
Isomuurahaiskuoriainen

Isomuurahaiskuoriainen eli muurahaiskuoriainen (Thanasimus formicarius) on kirjokuoriaisten heimoon kuuluva laji. Se on 7-10 mm:n pituinen ja tummissa peitinsiivissä on yksi tai kaksi mutkittelevaa vaaleaa raitaa,  keskiruumis on rusehtavan punainen ja pää on musta. Muurahaiskuoriainen muistuttaa hieman väritykseltään ja käyttäytymiseltään muurahaista. Punertavat toukat elävät petoina kaarnakuoriaisten käytävissä. Isomuurahaiskuoriaista esiintyy pääasiassa Euroopassa. Suomessa laji on luokiteltu elinvoimaiseksi ja sitä esiintyy lähes koko maan alueella pohjoisinta Lappia lukuun ottamatta.

Isomuurahaiskuoriainen on metsänomistajalle hyödyllinen apu tuhohyönteisteisten torjunnassa. Se saalistaa ainakin seuraavia lajeja: kuusentähtikirjaajaa (Pityogenes chalcographus), taimipikikärsäkästä (Pissodes castaneus),  pystynävertäjää (Tomicus piniperda), sarvijaakkoa (Acanthocinus aedilis), vaakanävertäjää (Tomicus minor), ukkoniluria (Dendroctonus micans), pikakirjoittajaa (Ips sexdentatus), kirjanpainajaa (Ips typographus), Pityokteines curvidens, Hylurgus ligniperda, havutikaskuoriaista (Trypodendron lineatum), pikkukirjanpainajaa (Ips duplicatus) ja mustaniluria (Hylastes ater).

Lähteet

Aiheesta muualla 
 Ötökkätieto.fi: Muurahaiskuoriainen (Thanasimus formicarius)
 Metsäntutkimuslaitos (Metla): Muurahaiskuoriainen (Thanasimus formicarius)
 UniProt: Taxonomy - Thanasimus formicarius 
 Global Biodiversity Information Facility (GBIF): Thanasimus formicarius 
 Iowa State University, Bug Guide: Species Thanasimus formicarius 
 Pherobase: Semiochemicals of Thanasimus formicarius, the European red-bellied clerid 
 Insectoid.info: Taxonomy for Thanasimus formicarius  

Erilaisruokaiset